หวั่นเพิ่มโควตาทำน้ำตาลล้น คืนรง.ส่งออกต่อ
โรงงานน้ำตาลหวั่นเพิ่มโควตา ก&nbsp; 1 แสนตัน ขายไม่หมดจะส่งคืนโรงงานให้ไปส่งออกใหม่
16 มี.ค. 2553

โรงงานน้ำตาลหวั่นเพิ่มโควตา ก  1 แสนตัน ขายไม่หมดจะส่งคืนโรงงานให้ไปส่งออกใหม่
นายวิบูลย์ ผาณิตวงศ์ รองประธานกรรมการประสานงาน 3 สมาคม โรงงานน้ำตาลทราย เปิดเผยว่า กังวลน้ำตาลที่จัดสรรเพิ่มขึ้น 1 แสนตัน หรือ 1 ล้านกระสอบ หากใช้ไม่หมดแล้ว จะนำมาคืนโรงงานให้ส่งออกอีกครั้ง เหมือนกับช่วง 2-3 ปีที่ผ่านมา ที่สั่งให้สำรองน้ำตาลช่วงที่ราคาตลาดโลกสูง แต่พอราคาลงก็ส่งคืน ส่งผลกระทบต่อฝ่ายโรงงาน 
“การเพิ่มปริมาณน้ำตาลโควตา ก จะช่วยแก้ปัญหาน้ำตาลตึงตัวได้ 100% เพราะน้ำตาลไม่ได้ขาดแคลนจริงๆ แต่การขึ้นงวดน้ำตาลในวันที่ 12 มี.ค. จำนวน 8.06 หมื่นตันนั้น ก็ถูกขายออกไปทั้งหมดแล้ว ซึ่งหากกระทรวงพาณิชย์มีแผนจะขอน้ำตาลบริหารเองอีกก็ต้องมีเหตุผลที่เพียงพอ” นายวิบูลย์ กล่าว
ล่าสุด 3 สมาคมโรงงานน้ำตาล ลงนามความร่วมมือกับสมาคมโรงงานผู้ผลิตน้ำตาลทรายขาวอินโดนีเซีย เพื่อแลกเปลี่ยนข้อมูลความคิดเห็น และพัฒนาการค้าในอุตสาหกรรมน้ำตาลทราย โดยจะพยายามแก้ไขปัญหาอุปสรรคทางการค้าที่เกิดขึ้นให้หมดไประหว่างกัน เช่น การตรวจสอบคุณภาพต้นทางและปลายทาง คุณภาพน้ำตาลที่ไม่สม่ำเสมอกัน เพราะมีน้ำตาลจากหลายโรงงานมารวมกันส่งลงเรือ เป็นต้น